Лунин Виктор
ЗэзыдзэкIар Тезадэ Аскэрщ
Зэ балигъ сыхъуатэм
Мыдэ зэ балигъ сыхъуатэм,
Псори си къуэм сэ хуэздэнт:
IэкIэ езгъэшхынти шатэр
Си щIыб хуеихукIэ тезгъэлъэнт.
Диваным кIыхьу изгъэлъынт,
Сурэти блыным щезгъэщIынт.
ЦIывыр жыпкIэ кърихьэкIми,
И напэр зэи имытхьэщIми,
КIийми, шэдым хэпкIэми,
Зыри жезмыIэнт.
Шэнт лъакъуэхэр пихами,
Мыжейм икIи мышхами,
Джэдум и щIыб шэсами,
Сыхьэтыр щIиIуэнтIами,
Псы щIыIэ ирифами,
Зэи абы семышхыдэнт.
Псори си къуэм сэ хуэздэнт.
